

ZAPISNIK

[bookmark: _Hlk80603438]8. sjednice Vijeća Mjesnog odbora „Knez Mislav“ održane dana 20. siječnja 2022. s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Žarka Rogić, Kristina Vačevski 
Predsjednica Vijeća Mjesnog odbora „Knez Mislav“ Žarka Rogić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 7. sjednice Vijeća Mjesnog odbora „Knez Mislav“ održane dana 17. prosinca 2021. jednoglasno je prihvaćen.
Predsjednica Vijeća predlaže izmjenu dnevnog reda zbog odgode razrješenja predsjednice i potpredsjednice Vijeća Mjesnog odbora “Knez Mislav” te izbora nove predsjednice i potpredsjednice Vijeća Mjesnog odbora “Knez Mislav” do ožujka 2022. Obrazlažući prijedlog predsjednica navodi da za izmjenu vijećnica na dužnosti predsjednice i potpredsjednice u jednakim vremenskim razmacima mandat na navedenim dužnostima treba trajati devet mjeseci. Obzirom na preuzimanje dužnosti predsjednice i potpredsjednice u lipnju 2021., mandat trenutne predsjednice i potpredsjednice trajao bi do ožujka 2022.
Prijedlog predsjednice Vijeća, bez rasprave, jednoglasno se prihvaća te se utvrđuje sljedeći

DNEVNI RED:

1. Korištenje prostora Mjesnog odbora “Knez Mislav”
1. Pitanja i prijedlozi 

AD 1. Korištenje prostora Mjesnog odbora “Knez Mislav”
Vijeće Mjesnog odbora razmotrilo je zaprimljene zamolbe za privremeno korištenje prostora Mjesnog odbora Knez Mislav slijedećih podnositelja:
· Planinarskog društva „Medveščak“,
· Društva za sportsku rekreaciju „Vigor“,
· Političke stranke Hrvatska demokratska zajednica (HDZ),
· Političke platforme/stranke „Zagreb je naš“.
Slijedom provedene rasprave Vijeće Mjesnog odbora „Knez Mislav“ jednoglasno prihvaća zamolbe.
Vijeće Mjesnog odbora „Knez Mislav“ donosi sljedeće zaključke:

                                              Z A K L J U Č A K

l.  Planinarskom društvu „Medvešćak“ odobrava se povremeno korištenje dvorane u objektu mjesne samouprave, Zagreb, Kneza Borne 9,  srijedom od 20:00 do 22:00 sata.

2.  Prostor iz točke 1. ovog zaključka koristit će Planinarsko društvo „Medvešćak“, bez naknade.

3 Planinarsko društvo „Medvešćak“ se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


                                              Z A K L J U Č A K

l.  Društvu za sportsku rekreaciju „Vigor“ odobrava se povremeno korištenje dvorane u objektu mjesne samouprave, Zagreb, Kneza Borne 9,  utorkom i četvrtkom od 9:00 do 11:30 sata.

2.  Prostor iz točke 1. ovog zaključka koristit će Društvo za sportsku rekreaciju „Vigor“, bez naknade.

3. Društvo za sportsku rekreaciju „Vigor“ se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Z A K L J U Č A K

l.  Političkoj stranci „Hrvatska demokratska zajednica“ (HDZ) odobrava se povremeno korištenje dvorane u objektu mjesne samouprave, Zagreb, Kneza Borne 9 četvrtkom od 18:00 do 20:00 sata.

2.  Prostor iz točke 1. ovog zaključka koristit će Politička stranka „Hrvatska demokratska zajednica“ (HDZ), bez naknade.

3. Politička stranka „Hrvatska demokratska zajednica“ (HDZ) se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


  Z A K L J U Č A K

l.  Političkoj platformi/stranci „Zagreb je naš“ odobrava se povremeno korištenje dvorane u objektu mjesne samouprave, Zagreb, Kneza Borne 9 srijedom od 18:00 do 20:00 sata.

2.  Prostor iz točke 1. ovog zaključka koristit će Političkoj platformi/stranci „Zagreb je naš“, bez naknade.

3. Političkoj platformi/stranci „Zagreb je naš“ se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

AD 2. pitanja i prijedlozi
· Zamijećeno je, da je popločeni prostor ispred „Lonie“ u Ul. kneza Domagoja, u vrlo lošem stanju. Također je zamijećeno da se uz kontejnere koje koristi „Lonia“ nepropisno odlaže smeće. U vezi uređenja popločenog prostora potrebno je dobiti informaciju je li za navedenu površina nadležan Grad Zagreb ili je u nadležnosti „Lonie“.

· Vijećnica Vera Krnajski Hrša informirala je Vijeće Mjesnog odbra o edukativnoj šetnji s Lunarom, koje je organiziralo Povjerenstvo za zaštitu objekata od grafita. Obzirom na prisutan problem vandalskog grafitiranja u Donjem gradu pa i na prostoru Mjesnog odbora Knez Mislav, vijećnice su pokazale veliki interes za temu sprečavanje vandalskog grafitiranja, a poticanje postavljanja dizajnerskih/umjetničkih grafita te s tim u vezi mogućeg organiziranja edukativnih radionica za mladež.


Sjednica je završena u 18:00 sati.
Zapisničarka: Žarka Rogić

KLASA: 024-08/22-003/121
URBROJ: 251-13-11-22-2
Zagreb, 20. siječnja 2022.

